paragraph_text: KP(b)LP bila je vladajuća stranka kratkotrajne Litavsko-bjeloruske SSR. Po poljskom osvajanju njenog glavnog grada Vilniusa krajem travnja 1919. godine, centralni se komitet KP(b)LP preselio u Minsk, iz kojeg se također povukao tijekom kolovoza 1919. zbog daljnjeg napredovanja poljskih kontrarevolucionarnih snaga. Krajem ljeta 1919. godine, cijeli je teritorij Litavsko-bjeloruske SSR bio pod poljskom okupacijom, dok je KP(b)LP, uz pomoć ruskih boljševika, bila glavni organizator otpora.